Սակայն, ինչպես ասում են՝ եթե ցավը կա, դարմանն էլ է գտնվում: Տրանսպորտի պարագայում այդ դարմանը ածխաջրածնային վառելիքով աշխատող փոխադրամիջոցների փոխարեն էլեկտրամեքենաներ օգտագործելն է: Ժամանակին Երևանում վերացվեց էլեկտրաէներգիայով աշխատող տրամվայների ցանցը, տրոլեյբուսներն էլ այնքան քիչ են փողոցներում երևում, որ շատերը դրանց գոյության մասին սկսում են մոռանալ: Բայց չմոռանանք նաև, որ մեր ժամանակներում տեխնիկական միջոցները կատարելագործվում են կայծակնային արագությամբ: